						                  				APROBAT:
JUDEŢUL TIMIŞ						         			 PRIMAR,
MUNICIPIUL TIMIŞOARA                                              
DIRECTIA CLADIRI, TERENURI SI ALTE DOTARI DIVERSE
COMPARTIMENTUL MONUMENTE
SC2015-							                           NICOLAE   ROBU                   							
				                      REFERAT
Cu privire la neexercitarea dreptului de preemţiune  din  partea Consiliului Local Timişoara, la intenţia  de înstrăinare a spaţiului  cu altă destinaţie decât aceea de locuinţă, Spaţiu Comercial II/3 situat în Timişoara, strada Piaţa Victoriei nr.6, nr.ap.II/3, la preţul de 10.000 euro.

          COMPARTIMENTUL MONUMENTE:
Având în vedere adresa cu  nr. CT2015-000963 din 17.02.2015, înregistrată la Direcţia Clădiri, Terenuri şi Dotări Diverse- Compartimentul Monumente de către SC.WESTOFFICE MANAGEMENT SRL, în calitate de proprietar, prin care solicită ca, Primăria Municipiului Timişoara să se pronunţe asupra dreptului de preemţiune, la intenţia de înstrăinare a spaţiului  cu altă destinaţie decât aceea de locuit Spaţiu Comercial II/3,situat în Timişoara, strada Piaţa Victoriei nr.6, identificat cu C.F nr.400583-C1-U21 , nr.topo 400583-C1-U21, la preţul de 10.000 euro.
Din adresa menţionată mai sus, rezultă  că Spaţiul Comercial II/3, situat în Timişoara, strada Piaţa Victoriei nr.6, este compus din 1 încăpere situată la parter cu 0,28/100 părţi comune şi 2/832 mp teren în folosinţă. Suprafaţa utilă este de  10,25 mp, pentru care proprietarul solicită un preţ de vânzare de 10.000 euro, respectiv  de 975,61 euro/mp.
-Din  adresa cu  nr. CT2015-000963 din 18.02.2015 a Direcţiei de Urbanism-Biroul Reabilitare şi Conservare Clădiri Istorice rezultă că imobilul situat în strada Piaţa Victoriei nr.8,etaj P,.Spaţiul Comercial II/3, este inclus în  Ansamblul urban interbelic ,,Corso,,  ,Cod TM-II-a-A-06115  din Lista Monumentelor Istorice-2010, judeţul Timiş.
Arhitectura clădirii este în Stilul anilor 1900(curentul szecesszio). Faţada parterului clădirii a fost deteriorată prin aşa yise modernizări greşite.Tipice pentru arhitectura timişoreană a acelei epoci sunt bovindourile pe două niveluri care marchează spre  Piata Victoriei  faţada etajelor I şi II.
Faţada clădirii prezintă degradări în anumite porţiuni şi necesită reparaţii. 	Acoperişul este reabilitat recent şi se află în stare foarte bună.Deasemenea imobilul necesită asanarea instalaţiilor parazitare (alarme,cabluri de electricitate şi de date. Tâmplăria de lemn a vitrinelor a fost înlocuită cu rame din PVC, inadecvate clădirilor istorice protejate.La etajele superioare însă tîmplăria din lemn originală a fost păstrată.Poarta de acces în stare relativ bună, necesită lucrări de recondiţionare a elementelor din lemn şi a feroneriei.
-Conform adresei nr.411 din 17.02.2015, a  Direcţiei Judeţene  pentru Cultură  Timiş, rezultă că aceasta  nu îşi exercită dreptul de preemţiune, asupra spaţiului cu altă destinaţie decat aceea de locuinţă ,situat în  strada  Piaţa Victoriei nr.6,  nr. ap Spatiu Comercial II/3, imobil ce este inclus în  Ansamblul Urban Interbelic ,,Corso’’, Cod TM-II-s-A-06095, poziţia 153 din Lista Monumentelor Istorice-2010, judeţul Timiş.	
-Din  răspunsul Biroului de Valorificare Spaţii cu Altă Destinaţie din cadrul Direcţiei Clădiri, Terenuri şi Dotări Diverse la adresa noastră cu nr.CT2015-000963/18.02.2015, rezultă că Spaţiul Comercial II/3  din strada Piaţa Victoriei nr.6, nu prezintă interes pentru domeniul public/privat al Municipiului Timişoara.
Din răspunsul la adresa noastră cu nr.CM2015-000963 din 18.02.2015, Direcţia Instituţii Şcolare,Medicale,Sportive şi Culturale, ne comunică faptul  că spaţiul menţionat mai sus nu prezintă interes pentru desfăşurarea unor activităţi de interes public(sănătate,învăţământ,cultură) ce aparţin de direcţie. 
Ţinând cont de  art.4, alin.4 din Legea nr.422/2001, modificată şi republicată  de Legea nr 259/2006 privind protejarea monumentelor istorice;
Având în vedere prevederile art.2, din Hotărârea nr.67/26.02.2008 a Consiliului Local al Municipiului Timişoara;                                      	

	              PROPUNE:

Emiterea unei Hotărâri, prin care Consiliul Local Timişoara, nu îşi exercită dreptul de preemţiune privitor la cumpărarea Spaţiului  Comercial II/3,situat în Timişoara, strada Piaţa Victoriei nr.6, identificat cu C.F nr. 400583-C1-U21 , nr.topo 400583-C1-U21,la preţul de 10.000 euro.

